Вуліца Янкі Купалы (Менск)

**Вуліца Янкі Купалы** — вуліца ў цэнтры Менску. Названая ў 1945 годзе ў гонар Янкі Купалы — клясыка беларускае літаратуры, паэта, драматурга, публіцыста, выбітнага дзеяча беларускага Адраджэньня пачатку XX стагодзьдзя. 

Пачынаецца ад вуліцы Першамайскай і ідзе ўздоўж правага берагу ракі Сьвіслач па мяжы Ленінскага і Партызанскага раёнаў, перасякае праспэкт Незалежнасьці і адтуль праходзіць да перакрыжаваньня з вуліцай Багдановіча па тэрыторыі Цэнтральнага раёну. Таксама перасякаецца з вуліцамі Маркса, Кірава, Інтэрнацыянальнай і Куйбышава. Цяперашняя даўжыня — 1580 м. На вуліцы знаходзяцца Дзяржаўны літаратурны музэй Янкі Купалы, Беларускі дзяржаўны цырк, гарадзкі шпіталь №2, Нацыянальны выставачны цэнтар «Белэкспа», Дом вэтэранаў, рэстараны «Журавінка» і «Пікавая дама», прадуктовыя і гаспадарчыя крамы.

## Гісторыя

Першыя збудаваньні на месцы вуліцы зьявіліся ў XII—XIII стагодзьдзях. З 1866 па 1919 год частка цяперашняй вуліцы мела назву Паліцэйская. Гэтую назву вуліца атрымала ад драўлянага доміка, у якім жылі першыя менскія паліцмайстары. Да сярэдзіны XIX стагодзьдзя дом струхнеў і яго аддалі пад багадзельню, а назва вуліцы засталася. Частка вуліцы ў Траецкім прадмесьці да 1866 году называлася Ягораўскай, пасьля — Паліцэйскай, ці Траецка-Паліцэйскай. Вуліца Садовая (існавала на месцы парку Я.Купалы) разьмяшчалася насупраць Гарадскога саду, а Садова-Набярэжная — на беразе Сьвіслачы.

Пасьля рэвалюцыі вуліца мела назву Пралетарскай. На гарадзкой мапе 1934 году вуліца Пралетарская цягнулася ад Сьвіслачы праз Савецкую і да вуліцы Маркса. Ад Маркса ж і да Першамайскай вуліца мела назву Пралетарская—Набярэжная.

Падчас нацысцкае акупацыі вуліца называлася Артылерыйская.

## Забудова
Як і ў іншых вуліцаў, што ідуць уздоўж ракі (напрыклад, вуліца Пуліхава), забудова вуліцы адметная тым, што прывязаныя да яе будынкі разьмяшчаюцца амаль выключна па левым баку: цотны нумар з адрасам па вуліцы Купалы мае толькі музэй вялікага Песьняра, чыім імём названая вуліца.

## Паркі
Вуліца ідзе ўздоўж шэрагу найвялікшых і найпрыгажэйшых паркаў і сквэраў цэнтру беларускае сталіцы:
* **[[Цэнтральны дзіцячы парк імя Максіма Горкага (Менск)|дзіцячы парк імя Горкага]]** (ад вуліцы Першамайскай да вуліцы Маркса)
* **[[парк імя Янкі Купалы]]** (ад праспэкту Незалежнасьці да Інтэрнацыянальнае вуліцы і ракі Сьвіслач)
***[[Піянэрскі сквэр (Менск)|Піянэрскі сквэр]]** (ад ракі й да перакрыжаваньня з вуліцай Куйбышава)
***Алея сяброўства народаў** (разьмяшчаецца насупраць Піянэрскага сквэру па заходнім баку вуліцы; дрэвы на алеі былі пасаджаныя ў 1960—1970-я гады вядомымі савецкімі ваеначальнікамі, дзяржаўнымі дзеячамі, дэлегацыямі працоўных рэспублікаў былога СССР)
***[[Сквэр Траецкая горка (Менск)|сквэр Траецкая горка]]** (ад вуліцы Куйбышава і да вуліцы Багдановіча)

## Масты

Менск - Першамайская - мост цераз Сьвіслач.JPG|Мост па Першамайскай вуліцы — пачатак вуліцы Купалы
Менск - мост цераз Сьвіслач ля перакрыжаваньня Купалы і Маркса.JPG|Мост ад перакрыжаваньня вуліцаў Маркса і Купалы ў дзіцячы парк імя Горкага 
Менск - мост цераз Сьвіслач па вул. Купалы (1).JPG| Мост па вуліцы Купалы паміж паркам імя Купалы і Піянэрскім сквэрам


## Крыніцы

## Вонкавыя спасылкі
* Вуліца Янки Купалы// wikimapia.org

Катэгорыя:Вуліцы Менску